الجزيره (خبري شبکه)
د الجزيره په عربي نړۍ کي تر ټولو وتلې او مشهوره ټلويزوني خبري رسنۍ ده چي د قطر په دوحه کي خپلي سيمه ايزي او نړۍ واله ژورناليستيکي او رسانه ای خپروني وړاندي کوي . دغه شبکه دکال ۱۹۹۶ په وروستيو کي هغه وخت فعاله سوه چي د هماغه کال د اپرېل په مياشت کي د بي بي سي د ټلويزوني شبکې نړۍ واله برخه چي د عربي هيوادو د پاره يې په عربي ژبه په سعودي عربستان کي خپروني درلودلې، د هغه هيواد د دولت لخوا تر فشار لاندي راغله ، ترڅو پر ځينو خپرونو باندي سانسور و لګوي . خو دغه سانسور د بي بي سي د چارواکو لخوا و نه منل سو هغه وو چي دخپل دووکالو فعاليت نه وروسته يې په سعودي عرب کي خپل فعالیتونه بند او دفتر و دېوان يې په دې هيواد کي وتاړه . په عربستان کي د بي بي سي ددې نړۍ والي شبکې د تړلو وروسته، د الجزيره ټلويزوني شبکه د قطر په دوحه کي ايجاد او ددغي شبکې مسلکي او حرفوي کارمندان يې په خپله نوبنياده اداره کي جذب کړل . سرچينې خبري رسنۍ